Gry Moursund

**Gry Moursund** (født 1969) er en norsk illustratør og barnebokforfatter. Hun har særlig illustrert bildebøker.

Gry Moursund har utdannelse fra Kunstskolen i Kabelvåg (1989&ndash;1990), Wiiks Folkhögskola i Uppsala (1990&ndash;1991), Statens Håndverks- og kunstindustriskole i Oslo (1991&ndash;1995) og Royal College of Art i London (1995). 

Moursund har en vilter og fargerik tegne- og malestil med morsomme figurer og trekk fra barnetegninger. Bildeboka *[[Bukkene Bruse på badeland]]*, med leken tekst av Bjørn F. Rørvik og naivistiske illustrasjoner av Moursund, er blitt en av Norges største bildeboksuksesser med et opplag på 130 000. Oppfølgeren *[[Bukkene Bruse vender tilbake]]*  ble trykt i 43.000 eksemplarer i løpet av utgivelsesåret 2014.

Gry Moursund  har fått flere priser for barnebokillustrasjonene sine. I 2011, 2012 og 2013 var hun nominert som norsk illustratør til den internasjonale Astrid Lindgren-prisen.  

Moursund er gift med den svenske billedkunstneren Mattias Härenstam. Etter å ha bodd og arbeidet i Berlin i flere år, er hun nå bosatt i Oslo. Hun er storesøster av illustratøren Jill Moursund.

## Illustrasjoner i barnebøker

### Til egen tekst
* 2008: *Hipp hurra for selveste Susi* &ndash; billedbok, Cappelen Damm
* 2011: *Bibbi og katten* &ndash; billedbok, Cappelen Damm 
* 2016: *Tre biler og en død katt* &ndash; billedbok, Gyldendal forlag 

### Til andres tekst

* 1998: *Himmelkua* &ndash; billedbok med tekst av Peter Svalheim
* 2000: *Arkimedes og brødskiva* &ndash; billedbok med tekst av Hans Sande
* 2002: *En og en sammen* &ndash; billedbok med tekst av Jon Ewo
* 2002: *Tre høns på plenen og fire egg* &ndash; billedbok med tekst av Eva Jensen
* 2002: *Arkimedes og rulletrappa* &ndash; billedbok med tekst av  Hans Sande
* 2002: *Min reise til Spania* &ndash; reisebok, sammen med Kari Gjæver Pedersen
* 2003: *Bølla Britt og lille meg* &ndash; barnebok, sammen med Marianne Viermyr
* 2003: *Min reise til Danmark* &ndash; reisebok, sammen med Kari Gjæver Pedersen
* 2003: *Frosken* &ndash; billedbok med tekst av Hans Sande
* 2003: *Flugepapir* &ndash; billedbok med tekst av Helga Gunerius Eriksen
* 2004: *Min reise til Hellas* &ndash; reisebok, sammen med Kari Gjæver Pedersen
* 2004: *Alt kan begynne med hvitt. Ei bok om farger og former* &ndash; billedbok med tekst av Eva Jensen
* 2006: *Pinnsvinmamma* &ndash; billedbok med tekst av Kari Saanum
* 2006: *Arkimedes i Prompeland* &ndash; billedbok med tekst av Hans Sande
* 2007: *Slangen i graset* &ndash; billedbok med tekst av Hans Sande
* 2008: *Gabba Gabba Hey* &ndash; billedbok med tekst av Frode Grytten
* 2009: *[[Bukkene Bruse på badeland]]* &ndash; billedbok med tekst av Bjørn F. Rørvik
* 2014: *[[Bukkene Bruse vender tilbake]]* &ndash; billedbok med tekst av Bjørn F. Rørvik
* 2017: *[[Bukkene Bruse begynner på skolen]]* &ndash; billedbok med tekst av Bjørn F. Rørvik
* 2020: *[[Bukkene Bruse drar til syden]]* &ndash; billedbok med tekst av Bjørn F. Rørvik

## Utmerkelser
* 1999: Sølv i Årets vakreste bok 1999 for *Himmelkua*
* 2000: Kultur- og kirkedepartementets billedbokpris for *Arkimedes og brødskiva*, sammen med Hans Sande
* 2001: Gull i Årets vakreste bok for *Arkimedes og rulletrappa*
* 2002: Nominert til Brageprisen for *Arkimedes og brødskiva*
* 2002: Nynorsk barnelitteraturpris for *Arkimedes og rulletrappa*, sammen med Hans Sande
* 2003: Brageprisen for *Flugepapir*, sammen med Helga Gunerius Eriksen
* 2003: Nominert til kritikerprisen for *Flugepapir*
* 2007:  Kulturdepartementets billedbokpris for *Slangen i graset*, sammen med Hans Sande
* 2010: Kulturdepartementets billedbokpris for *Bukkene Bruse på badeland*, sammen med Bjørn F. Rørvik
* 2010: Sølv i kategorien «bildebøker» i Årets vakreste bøker 2010 
* 2013: Vinner av Årets beste bildebok i Sverige 2012 for *Bockarna Bruse på badhuset*, kåret av Bokjuryn
* 2016: Kulturdepartementets pris for beste bildebok, *Tre biler og en død katt* 

## Referanser


## Eksterne lenker

* Norsk barnebokinstitutts presentasjon av Gry Moursund som månedens illustratør april 2010
* nrk.no 23. 6. 2014: ''Dette er Norges mest populære barnebok'' (intervju)